【戰況R9】呢隻贏過濕地 尾場落大雨生晒呀~
2024年04月24日 23:05
東網電視
更多新聞短片
尾場三班谷1800米,跑緊時候好大雨,結果益晒游水馬,其中羅廐「港林福將」,大家記唔記得上季滂沱大雨下贏馬,到今晚呢匹4歲馬又應運而生,早段前面雖有「奪金精靈」大逃,但梁家俊擺第2位冇跟到好貼,唔係嘥好多力,到彎位撳到好慢,「港林福將」先發力透出,頂到尾壓下後上凌厲嘅「柏林探戈」及攝內欄的「大千氣象」,今季首開勝門。
贏到第32W嘅羅富全,話落雨幫到「港林福將」,今場雖然有「奪金精靈」前面狂放,但自己一駒都係跑自己步韻慢慢上前,而「港林福將」其實田草、谷草冇問題,主要都係路程問題,隻馬1600米現時嫌短,應該都係跑1800米至2000米。
第9場賽果:9-2-3-1
二重彩賽果:9-2(最後賠率63)